1. ΕΓΚΥΚΛΙΟΣ ΙΚΑ Αριθ.94 της 16 Απρ.1953 Ασφάλισις παρά τω Ι.Κ.Α. των μετακλητών υπαλλήλων του Δημοσίου και των Δήμων. Εξ αφορμής υποβληθέντων ημίν ερωτημάτων εκ μέρους ενίων Υποκ/μάτων, εάν οι Γενικοί Γραμματείς των Υπουργείων και των Δήμων ως και οι ιδιαίτεροι Γραμματείς των Υπουργών και των Δημάρχων, οίτινες άπαντες είναι μετακλητοί υπάλληλοι του δημοσίου ή των Δήμων υπάγονται εις την παρ’ ημίν ασφάλισιν, γνωρίζομεν εις υμάς τα ακόλουθα εξετάζοντες κεχωρισμένως εκατέραν των περιπτώσεων τούτων. α)Μετακλητοί υπάλληλοι του Δημοσίου: Συμφώνως προς τον Κώδικα καταστάσεως των δημοσίων διοικητικών υπαλλήλων, οι Γενικοί Γραμματείς των Υπουργείων  και οι υπάλληλοι των ιδιαιτέρων γραφείων των Υπουργών είναι τακτικοί δημόσιοι υπάλληλοι, εξαιρούνται δε μόνο της, προκειμένου περί των λοιπών δημοσίων υπαλλήλων, ισχυούσης μονιμότητος (άρθρον 61 παρ.1 του ν.1811/1951 «περί Κώδικος καταστάσεως των Δημοσίων Διοικητικών Υπαλλήλων»). Η υπηρεσία των Γενικών Γραμματέων και των ιδιαιτέρων Γραμματέων των Υπουργών είναι επίσης συντάξιμος, υπό τον εν άρθρ.1 παρ.4 του Α Ν. 1557/1950 κυρωθέντος υπό του ν.2113/1952, περιορισμόν, συμφώνως προς τον οποίον οι μη μόνιμοι πολιτικοί υπάλληλοι δεν αποκτώσι δικαίωμα εις σύνταξιν εκ της μη μονίμου υπηρεσίας των προ της συμπληρώσεως πλήρους πενταετούς υπηρεσίας εν τη μη μονίμω θέσει αυτών. Παρέχοντες επομένως οι Γενικοί Γραμματείς και οι ιδιαίτεροι Γραμματείς των Υπουργών υπηρεσίαν, της οποίας ο χρόνος υπολογίζεται ως συντάξιμος κατά τας διατάξεις της ισχυούσης δια το Δημόσιον συνταξιοδοτικής νομοθεσίας, εξαιρούνται της παρά τω Ι.Κ.Α. ασφαλίσεως, συμφώνως προς την διάταξιν της παρ.1 του άρθρ.3 του Α. Ν. 1846/51. β)Μετακλητοί υπάλληλοι των Δήμων.  Συμφώνως προς την διάταξιν του άρθρ.31 παρ.2 του Ν.Δ. 1827/1942 «περί συντάξεως των Δημοτικών και Κοινοτικών υπαλλήλων», ως το άρθρον τούτο αντικατεστάθη υπό του άρθρ.15 του Ν. Δ. 1266/1949 «περί κυρώσεως και συμπληρώσεως του Α.Ν.796/1948 «περί τροποποιήσεως   και    συμπληρώσεως    των   περί  συντάξεως των δημοτικών και κοινοτικών υπαλλήλων ισχυουσών διατάξεων», αι περί συντάξεως των τακτικών δημοτικών υπαλλήλων διατάξεις εφαρμόζονται και επί των Γενικών Γραμματέων των Δήμων και των ιδιαιτέρων Γραμματέων των Δημάρχων, εφ’ όσον ούτοι ήθελον αιτήσει την εις τας διατάξεις ταύτας υπαγωγήν των δι’ αιτήσεως υποβαλλομένης εις το Υπουργείον των Εσωτερικών εντός τριμήνου ανατρεπτικής προθεσμίας από του διορισμού των υπό την προϋπόθεσιν, ότι δεν λαμβάνουν σύνταξιν εκ του Δημοσίου ή εξ οιουδήποτε άλλου Ταμείου. Σημειούμεν, ότι δυνάμει της διατάξεως της παρ.3 του άρθρ.32 του ν.1974/52 περί τροποποιήσεως και συμπληρώσεως  των ισχυουσών διατάξεων περί απονομής συντάξεως εις τους υπαλλήλους των Δήμων, Κοινοτήτων κλπ.εις τους κατά την 3/1/52 υπηρετούντας Γενικούς Γραμματείς Δήμων και ιδιαιτέρους γραμματείς Δημάρχων τους μη υποβαλόντας εμπροθέσμως την κατά τ’ ανωτέρω αίτησιν επετράπη όπως υποβάλωσι ταύτην εντός εξαμήνου προθεσμίας από της 3.1.52. Συνεπώς οι εκ των Γενικών Γραμματέων των Δήμων και των ιδιαιτέρων γραμματέων των Δημάρχων υποβαλόντες την κατά τ’ ανωτέρω αίτησιν εξαιρούνται από της χρονολογίας της αιτήσεώς των της παρά τω Ι.Κ.Α. ασφαλίσεώς των δια τον κλάδον συντάξεως, κατ’ εφαρμογήν της διατάξεως του άρθρ.5 παρ.1 Α.Ν. 1846/51. Εν σχέσει προς την ασφάλισίν των κατά των κινδύνων της ασθενείας γνωρίζομεν εις υμάς, ότι εφ’ όσον κατά τας συνδυασμένας διατάξεις των άρθρ.2 παρ.1 και 150 παρ.1 του ν.1726/1951 «περί κώδικος καταστάσεως των Δημοτικών και Κοινοτικών Υπαλλήλων» ο Γενικός Γραμματεύς του Δήμου και ο ιδιαίτερος Γραμματεύς του Δημάρχου χαρακτηρίζονται τακτικοί Δημοτικοί υπάλληλοι, έπεται, ότι οι εξ αυτών υπηρετούντες εις την περιφέρειαν της τέως Διοικήσεως Πρωτευούσης υπάγονται εις την ασφάλισιν ασθενείας του Τ.Α.Δ.Κ.Υ. και συνεπώς, ότι ούτοι εξαιρούνται της παρ’ ημίν ασφαλίσεως και κατά των κινδύνων της ασθενείας. Οι εις τους δήμους των λοιπών  περιοχών υπηρετούντες Γενικοί Γραμματείς των Δήμων και ιδιαίτεροι γραμματείς των Δημάρχων υπάγονται εις την παρ’ ημίν ασφάλισιν κατά της ασθενείας (ούτω και το υπ’ αριθ.35014/31.5.52 έγγραφον του Υπουργείου Εσωτερικών Δ/νσις Π.Ο.Τ.Α.). Σελ.213 Ασφάλιση στο Ι.Κ.Α Δημοτ. και Κοινοτ. Υπαλλήλων 3.Β.ε.1 Τα περί ών ανωτέρω πρόσωπα εξαιρούνται της παρ’ ημίν ασφαλίσεως κατά των κινδύνων της ανεργίας και στρατεύσεως, δοθέντος ότι η συνδέουσα ταύτα μετά των Δήμων σχέσις είναι τοιαύτη Δημοσίου Δικαίου. 